Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CX. törvény
Paragraph Index: 1680

(2) A felek minden szükséges erõfeszítést megtesznek az együttmûködés bõvítésére és erõsítésére a megfelelõ informatikai infrastruktúra létrehozása érdekében. Ebbõl a célból különösen a következõ intézkedéseket kezdeményezik: – az informatikai infrastruktúrák létrehozására vonatkozó irányelvekkel, többek között a szabályozási irányelvekkel kapcsolatos információcsere, – az informatikai és kommunikációs technológiai módszerek kutatására és fejlesztésére, valamint a piacgazdaság igényeinek megfelelõ informatikai infrastruktúrára vonatkozó közös projektek lehetõségeinek feltárása, amely figyelembe veszi az orosz vállalkozások átalakulási lehetõségeit és az informatikai ellátottság iránti orosz érdekeket, és lehetõvé teszi számukra a közösségi informatikai infrastruktúrákkal összekapcsolt mûködést, – az informatikai szakemberek képzésével és az informatikai szolgáltatásokkal kapcsolatos közös programok kifejlesztése, – az európai mûszaki szabványok, tanúsítási rendszerek és szabályozási módozatok támogatása.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes